**Momente de Toamnă**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Momente de Toamnă

Când vine toamna bogată

Cu-ncărcătura ei de roade

Creşte-n inimi voia bună,

Şi omului, ce bine-i şade,

Când în familie se-adună!

E-aşa, o nespusă bucurie

Că după vara ce-a trecut

Se vede truda muncii lui,

Se vede efortul ce-a făcut

Din brazdele pământului.

I-a fost dat de Dumnezeu

După munca prin sudoare,

Să guste această bucurie

Ce-a cerut timp şi răbdare

Pân-la starea de-acalmie.

Şi-astfel, se poate dovedi

Că starea cea păcătoasă,

Trebuia prin munca grea,

Trudind, de a fi înţeleasă,

Că Domnu-i vrea fericirea.

Flavius Laurian Duverna

25 septembrie 2013